2020. gada 11. decembrī Rīkojums Nr. 752

Rīgā (prot. Nr. 82 37. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 1 500 000 *euro*, tai skaitā:

1.1. 900 000 *euro* pārskaitīšanai biedrībai "Latvijas Olimpiskā komiteja" Daugavpils Olimpiskā centra attīstības projekta, Zemgales Olimpiskā centra projekta Jelgavā, Zemgales Olimpiskā centra attīstības projekta, projekta "Olimpiskā centra "Ventspils" infrastruktūras attīstība periodā no 2011.–2013. gadam" un Olimpiskā centra "Ventspils" attīstības projekta "Ventspils peldbaseina rekonstrukcija" īstenošanai, kā arī Olimpiskā centra "Ventspils" attīstības projekta "Ventspils peldbaseina rekonstrukcija" pabeigšanai saņemto valsts galvoto aizdevumu 2021. gada maksājuma daļējai atmaksai, tādējādi nodrošinot saistību daļēju izpildi 2020. gadā;

1.2.  300 000 *euro* pārskaitīšanai biedrībai "Latvijas Motosporta federācija", lai segtu izdevumus, kas saistīti ar 2021. gada FIM pasaules čempionāta motokrosā MXGP klasē posma organizēšanas licences iegādi;

1.3.  300 000 *euro* pārskaitīšanai biedrībai "Latvijas Automobiļu federācija", lai segtu izdevumus, kas saistīti ar 2021. gada FIA Eiropas rallija čempionāta posma organizēšanas licences iegādi.

2. Izglītības un zinātnes ministrijai:

2.1. normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas izmaiņām atbilstoši šā rīkojuma 1. punktam;

2.2. nodrošināt, ka biedrība "Latvijas Olimpiskā komiteja" šā rīkojuma 1.1. apakšpunktā minētos valsts budžeta līdzekļus valsts galvoto aizdevumu 2021. gada maksājumiem izlieto līdz 2020. gada 31. decembrim;

2.3. nodrošināt, ka biedrība "Latvijas Motosporta federācija" šā rīkojuma 1.2. apakšpunktā minētos valsts budžeta līdzekļus licences iegādei izlieto līdz 2020. gada 31. decembrim;

2.4. nodrošināt, ka biedrība "Latvijas Automobiļu federācija" šā rīkojuma 1.3. apakšpunktā minētos valsts budžeta līdzekļus licences iegādei izlieto līdz 2020. gada 31. decembrim.

Ministru prezidenta vietā –

Ministru prezidenta biedrs,

tieslietu ministrs J. Bordāns

Izglītības un zinātnes ministre I. Šuplinska